**Ministru kabineta noteikumu projekta “Noteikumi par garantijām saimnieciskās darbības veicējiem konkurētspējas uzlabošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2010.gada 26.oktobra noteikumi Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – Noteikumi Nr.997) izteikti jaunā redakcijā, vienkāršojot tos, uzlabojot struktūru, nedublējot normas, svītrojot nosacījumus daudzdzīvokļu dzīvojamo māju energoefektivitātes paaugstināšanas pasākumu īstenošanai[[1]](#footnote-2), kā arī precizējot noteikto finansējumu, snieguma rezultātus un nozaru ierobežojumus.Noteikumi stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Ekonomikas ministrijas iniciatīvas saskaņā ar Attīstības finanšu institūcijas likuma 12.panta ceturto daļu un [Eiropas Savienības struktūrfondu unKohēzijas fonda 2014.–2020.gada plānošanas perioda vadības likuma](http://likumi.lv/ta/id/) [20.pant](http://likumi.lv/ta/id/#p20)a 14.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi Nr.997 nosaka valsts atbalsta nosacījumus aizdevumu garantiju[[2]](#footnote-3) un daudzdzīvokļu dzīvojamo māju energoefektivitātes paaugstināšanas[[3]](#footnote-4) pasākumu īstenošanai.Projekts ir izstrādāts lai precizētu Noteikumos Nr.997 noteikto 3.1.1.1. pasākumam pieejamo atbalsta finansējumu, snieguma rezultātus, atbalsta saņēmēju un nozaru nosacījumus, salāgojot tos ar citām finanšu instrumentu programmām. Projekts paredz arī pilnveidot tiesību akta normas un tā struktūru. Sākoties 2014.-2020.gada ES fondu plānošanas periodam, finanšu instrumentu pasākumiem tika izstrādāti jauni normatīvie akti, savukārt garantijām tika veikti grozījumi Noteikumos Nr.997. Šie noteikumi ir spēkā kopš 2010.gada un tajos ir veikti jau 10 grozījumi, kas ir padarījis šos noteikumus nepārskatāmus.1. **Pieejamā finansējuma izmaiņas**

Šobrīd Noteikumos Nr.997 1.1 punktā noteiktais 3.1.1.1. pasākumam **plānotais** Eiropas Reģionālās attīstības fonda finansējums ir **44 800 000 euro, tai skaitā pieejamais** finansējuma apmērs ir **38 289 323 *euro***.**6 510 677 *euro* no plānotā finansējuma ir snieguma rezerve**, kura var tikt izmantota no 2019. gada 1. janvāra pēc Eiropas Komisijas lēmuma par snieguma ietvara izpildi[[4]](#footnote-5).2019.gada 16.augustā Eiropas Komisija pieņēma pozitīvu lēmumu[[5]](#footnote-6) par Latvijas darbības programmā noteikto starpposma mērķu izpildi un, pamatojoties uz Ministru kabineta 2019.gada 11.oktobra sēdes protokola Nr.47 3.§ 9.punktu, **snieguma rezerve var tikt izmantota prioritārā virziena ietvaros**.Lai nodrošinātu efektīvu Eiropas Savienības (turpmāk –ES) fondu līdzekļu izmantošanu, piedāvājot tirgus attīstības tendencēm atbilstošu finansējumu, **1 000 000 milj. *euro*** no 3.1.1.1. pasākuma snieguma rezerves ir plānots pārdalīt **mikrokredītēšanas un starta aizdevumu pasākumam**[[6]](#footnote-7), lai nodrošinātu finansējuma pieejamību inovatīviem komersantiem.Uzņēmumiem, kuru pamatdarbība saistīta ar inovatīvu produktu vai pakalpojumu izstrādi, viens no šķēršļiem papildus nepietiekama nodrošinājumam vai finanšu plūsmai, lai saņemtu komercbankas aizdevumu to agrīnās attīstības stadijās, ir paaugstinātais risks, kas saistīts ar inovatīva produkta izstrādi, taču ne visās stadijās iespējams piesaistīt finansējumu riska kapitāla veidā. Identificēts, ka šajā segmentā pastāv tirgus nepilnība un šobrīd akciju sabiedrība “Attīstības finanšu institūcija Altum” (turpmāk – sabiedrība “Altum”) šāda veida aizdevumu esošo programmu ietvaros nepiedāvā, taču uzņēmumiem produktu izstrādei un attīstībai šāda veida aizdevumi būtu nepieciešami.Līdz ar to **projekts paredz palielināt** Noteikumos Nr.997 aizdevumu garantijas pasākumam noteikto **pieejamo finansējumu par 5 510 677 *euro****,* kopā sastādot 43.8 milj. *euro.*Attiecīgi mikrokreditēšanas un starta aizdevumu valsts atbalsta noteikumos[[7]](#footnote-8) pieejamais finansējums tiks palielināts par 1 milj. *euro*.1. **Atbalsta piešķiršanas nosacījumu precizēšana**

Noteikumu Nr.997 3. un 3.1punkts nosaka, ka garantijas var saņemt saimnieciskās darbības veicēji, kas ir komersanti. Tā kā saimniecisko darbību var veikt ne tikai komersanti, bet arī biedrības un nodibinājumi savu mērķu sasniegšanai, kas var būt atbalstāmi, ņemot vērā EK regulas Nr.1303/2013[[8]](#footnote-9) 37.panta 4.punktā noteiktos mērķus, **tiesību akta projekta 3.1 punkts paredz precizēt atbalsta saņēmēju nosacījumus**.Noteikumu Nr.997 7.5.apakšpunktā ir noteikts gadījums, ka atbalstu nepiešķir saimnieciskās darbības veicējiem, kuriem saskaņā ar Valsts ieņēmumu dienesta (turpmāk – VID) administrēto nodokļu (nodevu) parādnieku datubāze pieejamo informāciju ir nodokļu vai nodevu parādi, kuru kopsumma pārsniedz 150 *euro*. Minētais nosacījums nav attiecināms, ja vienlaikus ir izpildīti šādi nosacījumi:1. tiek pagarināts šo noteikumu ietvaros iepriekš izsniegtās garantijas termiņš;
2. saimnieciskās darbības veicējs ir saņēmis Valsts ieņēmumu dienesta izdotu saistību rakstu.

Ņemot vērā Nodokļu un nodevu likuma 24.panta nosacījumus, projekts ir precizēts, ņemot vērā, ka VID saistību raksti vairs netiek izdoti. Turpmāk, pagarinot garantiju, ja saimnieciskās darbības veicējam ir nodokļu parāds virs 150 *euro*, VID ir jābūt pieņemtam lēmumam par nokavēto nodokļu maksājumu labprātīgu izpildi vai lēmumu par atbalsta piemērošanu nokavējuma naudas un soda naudas dzēšanai.1. **Atbalstāmo nozaru precizēšana**

Noteikumu Nr.997 6.punktā ir noteiktas darbības un nozares, kurām nepiešķir atbalstu aizdevumu garantijas pasākuma ietvaros.Noteikumu Nr.997 6.7.apakšpunkts nosaka, kas atbalstu nepiešķir operācijām ar nekustamo īpašumu, izņemot nekustamā industriālā īpašuma attīstīšanu un nekustamā īpašuma attīstīšanu, lai to nodotu viesu izmitināšanas un apkalpošanas operatoram. Šo ierobežojumu mērķis bija nepieļaut atbalsta sniegšanu darījumiem, kas saistīti ar nekustamā īpašuma pārdošanu un pirkšanu, bet nav saistīti ar saimnieciskās darbības veicēja paplašināšanos. Tomēr ņemot vērā, ka NACE 2. red. L sadaļā "Operācijas ar nekustamo īpašumu" (turpmāk – L sadaļa) ir grupas, kuru ietvaros veicot darbības, nekustamais īpašums paliek saimnieciskās darbības veicēja īpašumā un tas tajā veic ar savu saimniecisko darbību saistītas darbības, Ekonomikas ministrijas ieskatā šobrīd noteiktajiem ierobežojumiem ir jānosaka izņēmumi, salāgojot ar citām atbalsta programmām, lai nodrošinātu vienādu pieeju finanšu instrumentu programmās.Lai nodrošinātu savstarpēju programmu papildināmību, nepieciešams savstarpēji vienādot Noteikumu Nr.997 nosacījumus attiecībā uz atbalstāmajām darbībām ar citām valsts atbalsta programmām.1. **Atbalsta apvienošanas nosacījumi**

Noteikumos Nr.997 līdz šim ir veikti desmit grozījumi, līdz ar to noteikumi ir kļuvuši nepārskatāmi arī valsts atbalsta sadaļā, tādējādi projekts paredz šo nodaļu izteikt jaunā reakcijā. Pamata atbalsta nosacījumi ir ietverti projekta 20.punktā, ievērojot *de minimis* regulas[[9]](#footnote-10) nosacījumus, bet tiek svītrots Noteikumu Nr.997 20.1 punkts, kas paredz, ka garantiju nevar apvienot ar sabiedrības “Altum” aizdevuma programmām, jo šāda situācija praksē nav iespējama.1. **Snieguma rezultātu precizēšana**

Noteikumu Nr.997 28.2 punktā ir noteikti snieguma rezultāti uz 2023.gada 31.decembri – atbalstīto saimnieciskās darbības veicēju skaits 3.1.1.1.pasākuma ietvaros ir mazāks nekā 114. Projekts paredz precizēt šo rezultātu, pamatojoties uz faktiski sasniegto rādītāja vērtību uz 2019.gada 30.septembri atbilstoši precizējumiem, kas paredzēti darbības programmas “Izaugsme un nodarbinātība” grozījumiem Nr.5, kas 2019.gada 21.novembrī apstiprināti Eiropas Savienības fondu uzraudzības komitejā ar lēmumu Nr.L-2019/13.Ņemot vērā, ka faktiski programmas ietvaros atbalstīti jau 361 komersanti, tiek prognozēts, ka līdz 2023.gadam, katru gadu tiks atbalstīti vēl 40 unikālie komersanti un 2023.gadā – 20, attiecīgi sasniedzamā rādītāja vērtība uz 2023.gada 31.decembri ir plānota – 501.1. **Tiesību akta struktūras pilnveidošana**

Noteikumi Nr.997 nosaka atbalsta saņemšanas nosacījumus aizdevumu garantiju un daudzdzīvokļu dzīvojamo māju energoefektivitātes paaugstināšanas pasākumu īstenošanai. Lai padarītu uztveramāku tiesību aktu kā arī piemērotu vienādus tiesību aktu izstrādes principus finanšu instrumentu programmām, projekts paredz **svītrot no Noteikumiem Nr.997 nosacījumus**, kas attiecas uz daudzdzīvokļu dzīvojamo māju energoefektivitātes paaugstināšanas pasākumu īstenošanu (1., 1.3, 2., 5., 10.1, 10.2, 10.3 un 13.1 punktos), lai tos ietvertu 4.2.1.1. pasākuma atbalsta noteikumos[[10]](#footnote-11). Projekts paredz arī vienkāršot un apvienot vairākas normas kā arī paredz strukturālas izmaiņas normatīvajā aktā.Aizdevumu garantiju programmai ir vairāki finansējuma avoti – ES fondu finansējums, kā arī atmaksātais finansējums, kuru var izmantot tiem projektiem, kas neatbilst ES fondu regulējam, piemēram kumulācijas projektiem, ievērojot valsts atbalsta nosacījumus, kā arī zemes iegādei virs 10% u.tml. Lai atvieglotu normatīvā akta uztveramību un nedublētu nosacījumus ar citiem normatīvajiem aktiem, Ekonomikas ministrija rosina svītrot Noteikumos Nr.997 ietvertos nosacījumus attiecībā uz darbībām, kuras atļauts finansēt no ES fondu līdzekļiem un kuras no atmaksātā finansējuma, tā vietā sabiedrībai “Altum” to noteikt iekšējos dokumentos. Noteikumu Nr.997 10.1.apakšpunkts nosaka, ka *garantiju, kas tiek finansēta no Eiropas Savienības struktūrfondiem, šo noteikumu 8. punktā minētajiem pakalpojumiem var sniegt, ja finanšu pakalpojums tiek izmantots Padomes 2013. gada 17. decembra Regulas (ES) Nr. 1303/2013[[11]](#footnote-12), 37. panta 4. punktā noteiktajiem mērķiem un saimnieciskā darbība ir ekonomiski dzīvotspējīga*. Sabiedrība “Altum” visus projektus vērtē saskaņā ar savu *Kredītpolitiku*, vadoties no risku vērtējuma, un atbalsta ekonomiski dzīvotspējīgus projektus, tāpēc Ekonomikas ministrija rosina Noteikumos Nr.997 turpmāk noteikt šo prasību, savukārt specifiskus ES fondu finansējuma nosacījumus neiekļaut, jo tie sabiedrībai “Altum” ir jāievēro jau saskaņā ar Noteikumiem Nr.118[[12]](#footnote-13) un Finanšu nolīgumu, kas noslēgts ar Centrālo finanšu un līgumu aģentūru (turpmāk – CFLA) un ES fondu finansētiem projektiem pēc tam pārbaudes veic CFLA. Tāpat arī, lai nedublētu valsts atbalsta normas ar Komisijas regulu normām un noteikumu citos punktos noteiktajām normām, projekts paredz šādus precizējumus Noteikumos Nr.997:1. svītrot 3.4 punkta nosacījumus, aizstājot tos ar projekta 12.punktā ietverto atsauci;
2. 8.2.punktā vārds “kredītlimiti” projekta ir papildināti ar “kredītlīnijas un overdrafti”, jo līdzšinēji sabiedrība “Altum” ir saskārusies ar šāda veida apgrozāmo līdzekļu līgumiem, kam sniegtas garantijas ;
3. svītrot 16.punkts, kura nosacījumi iekļauti projekta 26.punktā;
4. svītrot 18.punkta nosacījumus, aizstājot tos ar projekta 23.punktu;
5. svītrot 24.1 punkta nosacījumus, aizstājot tos ar projekta 25.punktu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība “Altum”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar šo noteikumu virzību, būs nepieciešami šādi normatīvo aktu grozījumi:1. Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība";
2. Ministru kabineta 2016. gada 1. marta noteikumos Nr. 118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”;
3. Ministru kabineta 2016. gada 31. maija noteikumi Nr. 328 „Noteikumi par mikroaizdevumiem un starta aizdevumiem”;
4. Ministru kabineta 2016. gada 15. marta noteikumi Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”.
 |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu.Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta mājas lapā sabiedriskajai apspriešanai. |
| 2. | Sabiedrības līdzdalība projekta izstrādē | Projekts ievietots Ekonomikas ministrijas mājas lapā<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>un Ministru kabineta mājas lapā<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs R. Nemiro

Vīza:

Valsts sekretārs Ē. Eglītis

Tetere, 67013044

Dita.Tetere@em.gov.lv

1. Ministru kabineta 2016. gada 15. marta noteikumi Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” [↑](#footnote-ref-2)
2. Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.1. pasākums "Aizdevumu garantijas" (turpmāk – aizdevumu garantiju pasākums). [↑](#footnote-ref-3)
3. Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. pasākuma "Veicināt energoefektivitātes paaugstināšanu dzīvojamās ēkās". [↑](#footnote-ref-4)
4. Ministru kabineta 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” 6.punkts [↑](#footnote-ref-5)
5. EK 2019.gada 16.augusta īstenošanas lēmums Nr.C(2019)6153 par darbības programmas starpposma mērķu sasniegšanu. [↑](#footnote-ref-6)
6. Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.4. pasākumu "Mikrokreditēšana un aizdevumi uzsācējiem" (turpmāk – 3.1.1.4. pasākums) [↑](#footnote-ref-7)
7. Ministru kabineta 2016.gada 31.maija noteikumi Nr.328 „Noteikumi par mikroaizdevumiem un starta aizdevumiem” [↑](#footnote-ref-8)
8. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. [↑](#footnote-ref-9)
9. Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-10)
10. Ministru kabineta 2016. gada 15. marta noteikumi Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” [↑](#footnote-ref-11)
11. Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-12)
12. Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” [↑](#footnote-ref-13)